# Tanakh/Torah/Bereshit/I
## Bereshit 1

| Português traduzido pela comunidade Wikisource | Versão em hebraico |
| 1:1  No início, quando criou Elohim aos céus e à terra | 1:1 בראשית ברא אלהים את השמים ואת הארץ |
| 1:2  A terra era desforme e vazia,  E a escuridão estava sobre a face das profundezas,  E o sopro [de] Elohim movia-se sobre as faces das águas. | 1:2 והארץ היתה תהו ובהו וחשך על פני תהום ורוח אלהים מרחפת על פני המים. |
| 1:3 E disse Elohim:  Seja luz. E foi luz. | 1:3 ויאמר אלהים יהי אור ויהי אור. |
| 1:4 E viu Elohim à luz: era boa. E dividiu Elohim entre a luz e entre a escuridão. | 1:4 וירא אלהים את האור כי טוב ויבדל אלהים בין האור ובין החשך. |
| 1:5 E chamou Elohim à luz dia E à escuridão chamou noite. E foi tarde E foi manhã Dia um. | 1:5 ויקרא אלהים לאור יום ולחשך קרא לילה ויהי ערב ויהי בקר יום אחד. |
| 1:6   E disse Elohim:  Haja uma expansão para divisão das águas  E haja separação entre águas e águas. | 1:6 ויאמר אלהים יהי רקיע בתוך המים ויהי מבדיל בין מים למים. |
| 1:7 E fez Elohim à expansão E separou Elohim entre as águas sob a expansão E entre as águas sobre a expansão. E foi assim. | 1:7 ויעש אלהים את הרקיע ויבדל בין המים אשר מתחת לרקיע ובין המים אשר מעל לרקיע ויהי כן. |
| 1:8 E chamou Elohim à expansão céus. E foi tarde E foi manhã Dia segundo. | 1:8 ויקרא אלהים לרקיע שמים ויהי ערב ויהי בקר יום שני. |
| 1:9 E disse Elohim:  Ajuntem-se as águas sob-os-céus em um sítio único  E seja visto o seco E foi assim. | 1:9 ויאמר אלהים יקוו המים מתחת השמים אל מקום אחד ותראה היבשה ויהי כן. |
| 1:10 E chamou Elohim ao seco terra, E ao sítio de águas chamou mares. E viu Elohim: era bom. | 1:10 ויקרא אלהים ליבשה ארץ ולמקוה המים קרא ימים וירא אלהים כי טוב. |
| 1:11 E disse Elohim: Deixe surgir da terra, grama Erva que produza semente; Árvore frutífera que produza frutos de acordo com sua espécie Com a semente dentro, sobre a terra. E assim foi. | 1:11 ויאמר אלהים תדשא הארץ דשא עשב מזריע זרע עץ פרי עשה פרי למינו אשר זרעו בו על הארץ ויהי כן. |
| 1:12 E gerou a terra grama Erva que produz semente de acordo com sua espécie Árvore frutífera que produz frutos com semente dentro de acordo com sua espécie. E viu Elohim: era bom. | 1:12 ותוצא הארץ דשא עשב מזריע זרע למינהו ועץ עשה פרי אשר זרעו בו למינהו וירא אלהים כי טוב. |
| 1:13 E foi tarde E foi manhã Dia terceiro. | 1:13 ויהי ערב ויהי בקר יום שלישי. |
| 1:14 E disse Elohim:  Haja luzeiros no firmamento dos céus  Para dividir entre dia e noite  E que sejam para sinais, temporadas  Para dias  E anos. | 1:14 ויאמר אלהים יהי מארת ברקיע השמים להבדיל בין היום ובין הלילה והיו לאתת ולמועדים ולימים ושנים. |
| 1:15 | 1:15 והיו למאורת ברקיע השמים להאיר על הארץ ויהי כן. |
| 1:16 | 1:16 ויעש אלהים את שני המארת הגדלים את המאור הגדל לממשלת היום ואת המאור הקטן לממשלת הלילה ואת הכוכבים. |
| 1:17 | 1:17 ויתן אתם אלהים ברקיע השמים להאיר על הארץ. |
| 1:18 | 1:18 ולמשל ביום ובלילה ולהבדיל בין האור ובין החשך וירא אלהים כי טוב. |
| 1:19 | 1:19 ויהי ערב ויהי בקר יום רביעי. |
| 1:20 | 1:20 ויאמר אלהים ישרצו המים שרץ נפש חיה ועוף יעופף על הארץ על פני רקיע השמים. |
| 1:21 | 1:21 ויברא אלהים את התנינם הגדלים ואת כל נפש החיה הרמשת אשר שרצו המים למינהם ואת כל עוף כנף למינהו וירא אלהים כי טוב. |
| 1:22 | 1:22 ויברך אתם אלהים לאמר פרו ורבו ומלאו את המים בימים והעוף ירב בארץ. |
| 1:23 | 1:23 ויהי ערב ויהי בקר יום חמישי. |
| 1:24 | 1:24 ויאמר אלהים תוצא הארץ נפש חיה למינה בהמה ורמש וחיתו ארץ למינה ויהי כן. |
| 1:25 | 1:25 ויעש אלהים את חית הארץ למינה ואת הבהמה למינה ואת כל רמש האדמה למינהו וירא אלהים כי טוב. |
| 1:26 | 1:26 ויאמר אלהים נעשה אדם בצלמנו כדמותנו וירדו בדגת הים ובעוף השמים ובבהמה ובכל הארץ ובכל הרמש הרמש על הארץ. |
| 1:27 | 1:27 ויברא אלהים את האדם בצלמו בצלם אלהים ברא אתו זכר ונקבה ברא אתם. |
| 1:28 | 1:28 ויברך אתם אלהים ויאמר להם אלהים פרו ורבו ומלאו את הארץ וכבשה ורדו בדגת הים ובעוף השמים ובכל חיה הרמשת על הארץ. |
| 1:29 | 1:29 ויאמר אלהים הנה נתתי לכם את כל עשב זרע זרע אשר על פני כל הארץ ואת כל העץ אשר בו פרי עץ זרע זרע לכם יהיה לאכלה. |
| 1:30 | 1:30 ולכל חית הארץ ולכל עוף השמים ולכל רומש על הארץ אשר בו נפש חיה את כל ירק עשב לאכלה ויהי כן. |
| 1:31 | 1:31 וירא אלהים את כל אשר עשה והנה טוב מאד ויהי ערב ויהי בקר יום הששי. |